Znanstvenoraziskovalni center Slovenske akademije znanosti in umetnosti (ZRC SAZU) je javni raziskovalni zavod, sestavljen iz 18 inštitutov, uprave in založbe. Je osrednja slovenska znanstvena ustanova na področju humanistike, vendar raziskovalno delo sega tudi na področje družboslovja, naravoslovja, tehnike in družbene medicine.

V našo ekipo vabimo kandidatko ali kandidata za zasedbo prostega delovnega mesta

**Področni svetovalec I (I017111)**

**V Oddelku za pravne in kadrovske zadeve**

**Naloge delovnega mesta:**

* samostojno oblikovanje manj zahtevnih gradiv,
* vodenje evidenc s področja dela in socialne varnosti,
* priprava pogodb o zaposlitvi in drugih delovnopravnih dokumentov,
* koordiniranje napredovanj v plačne razrede,
* priprava dogovorov z drugimi delodajalci,
* spremljanje novosti s področja dela,
* druga dela in naloge po navodilu nadrejenega.

**Podrobnejši opis del in nalog:**

priprava dokumentov s področja delovnih razmerij, področje napredovanj, sodelovanje v procesu obračuna plač, vodenje evidenc s področja dela in socialne varnosti, priprava kadrovskih poročil, spremljanje zakonodaje delovnopravnega področja.

**Kaj pričakujemo?**

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja); zaželeno s področja kadrovskega menedžmenta, družboslovne ali druge primerne smeri,
* najmanj 2 leti delovnih izkušenj,
* poznavanje kadrovskega področja in delovnopravne zakonodaje,
* dobro poznavanje programov Microsoft Office,
* aktivno znanje angleškega jezika,
* samoiniciativnost, natančnost, učinkovitost, učljivost, odgovornost,
* sposobnost timskega dela,
* dobre komunikacijske sposobnosti.

**Kaj ponujamo?**

* zaposlitev za nedoločen čas s 4-mesečnim poskusnim delom,
* premakljiv delovni čas z možnostjo občasnega dela na domu,
* delo v dinamičnem timu,
* izobraževanje, strokovni in osebni razvoj,
* skrb za zdravje na delovnem mestu in dobro počutje zaposlenih.

Izbrana kandidatka oz. izbrani kandidat bo delo opravljal v poslovnih prostorih na naslovu Novi trg 2, Ljubljana.

Če izpolnjujete zgoraj omenjene pogoje, nam najkasneje **do 19. 7. 2022** posredujte svojo prijavo z življenjepisom, ki naj vsebuje tudi vaša znanja, pridobljene veščine in kompetence.

Prijavo lahko oddate preko portala, po e-pošti na naslov kadrovska@zrc-sazu.si ali po pošti na naslov: ZRC SAZU, Novi trg 2, 1000 Ljubljana.

Vse prijave bomo obravnavali zaupno. Za več informacij nas lahko kontaktirate na kadrovska@zrc-sazu.si ali go. Jelko Pekolj na tel. št. 01 470 64 59.